|  |
| --- |
| бұйрығымен бекітілген |

**Ауызсуды беру жөніндегі қызметтердің құны субсидиялауға жататын сумен жабдықтау жүйелерінен берілген ауызсудың бір текше метріне төлемақы мөлшерін есептеу әдістемесі**

**1-тарау. Жалпы ережелер**

1. Осы Ауызсуды беру жөніндегі қызметтердің құны субсидиялауға жататын сумен жабдықтау жүйелерінен берілген ауызсудың бір текше метріне төлемақы мөлшерін есептеу әдістемесі (бұдан әрі – Әдістеме) Қазақстан Республикасы Су кодексінің (бұдан әрі – Су кодексі) 25-бабының 7) тармақшасына сәйкес әзірленді және облыстардың жергілікті атқарушы органдары бекіткен ауыз суды беру жөніндегі қызметтердің құны субсидиялауға жататын сумен жабдықтау жүйелерінің тізбесіндегі елді мекендерді сумен жабдықтау жүйелерінің өлшемшарттарына сәйкес ауызсуды беру жөніндегі қызметтердің құны субсидиялауға жататын сумен жабдықтау жүйелерінен берілген ауызсудың бір текше метріне төлемақы мөлшерін есептеу алгоритмін айқындайды.

2. Осы Әдістемеде мынадай ұғымдар қолданылады:

1) әкімші – облыс әкімі айқындайтын, облыстың жергілікті атқарушы органының тұрғын үй-коммуналдық қатынастар саласына жетекшілік ететін құрылымдық бөлімшесі;

2) суды есепке алу аспабы – нормаланған метрологиялық сипаттамалары бар, белгілі бір уақыт аралығы ішінде физикалық шама бірлігін жаңғыртатын және сақтайтын, Қазақстан Республикасының заңнамасында белгіленген тәртіппен суды коммерциялық есепке алу үшін қолдануға рұқсат етілген су көлемін (ауызсу, техникалық, сарқынды және басқа да су түрлерін) өлшеуге арналған техникалық құрал;

3) сумен жабдықтау және (немесе) су бұру жөніндегі ұйым – елді мекендерде сумен жабдықтау және су бұру жүйелерін пайдалануды жүзеге асыратын су шаруашылығы ұйымы;

4) су тұтынушы – су шаруашылығы ұйымдарының немесе су пайдаланушыларының су беру жөніндегі қызметтерін пайдаланатын не ортақ су пайдалану тәртібімен су объектілерінен су тұтынатын жеке немесе заңды тұлға;

5) тариф – реттелетін қызмет құнының ақшалай көрінісі;

6) төлемақы мөлшері – облыстардың жергілікті атқарушы органдары бекіткен тізбелер бойынша ауызсу беру жөніндегі қызметтердің құны субсидиялауға жататын сумен жабдықтау жүйелерінің тізбесіне енгізілген сумен жабдықтау жүйелерінен берілген ауызсудың бір текше метріне халық үшін белгіленген төлем.

**2-тарау. Төлем мөлшерін есептеу**

3. Төлем мөлшерін есептеу үшін әкімші:

1) облыс бойынша орташа тарифті есептейді;


2) облыс бойынша әлеуметтік-экономикалық талдау жүргізеді;

3) әлеуметтік-экономикалық талдау қорытындысы бойынша қорытынды

дайындайды.

4. Облыс бойынша орташа тариф мына формулалар бойынша есептеледі:

1) есепке алу аспаптары бар тұтынушылар үшін:




Мұндағы:

– суды есепке алу аспаптары бар тұтынушылар үшін сумен жабдықтау қызметтеріне облыс бойынша орташа тариф;

- ауызсуды есепке алу аспаптары бар сумен жабдықтау қызметтеріне облыс бойынша тарифтердің жалпы сомасы;

n – ауыз суды есепке алу аспаптары бар сумен жабдықтау қызметтеріне облыс бойынша тарифтердің жалпы саны.

2) ауызсуды есепке алу аспаптары жоқ тұтынушылар үшін:



Мұндағы:

– суды есепке алу аспаптары жоқ сумен жабдықтау қызметтеріне облыс бойынша орташа тариф;

- ауызсуды есепке алу аспаптары жоқ сумен жабдықтау қызметтеріне облыс бойынша тарифтердің жалпы сомасы;

n – ауызсуды есепке алу аспаптары жоқ сумен жабдықтау қызметтеріне облыс бойынша тарифтердің жалпы саны.

5. Облыс бойынша әлеуметтік-экономикалық талдауды дайындау үшін әкімші мемлекеттік жоспарлау, халықты жұмыспен қамту мәселелері жөніндегі жергілікті уәкілетті органдардан және табиғи монополиялар субъектілерінен орташа жалақы, жан басына шаққандағы орташа табыс, жұмыссыздық деңгейі, сумен жабдықтау қызметтеріне тарифтер, сумен жабдықтау қызметтеріне жиналатын қаражат бойынша, соңғы үш жылдағы ақпаратты және келесі үш жылдық кезеңге күтілетін болжамды сұратады.

6. Табиғи монополиялардың тиісті салаларында басшылықты жүзеге асыратын уәкілетті органның аумақтық бөлімшелері әкімшілерге республика бойынша сумен жабдықтау қызметтеріне орташа тарифті ұсынады.

7. Облыс бойынша жүргізілген әлеуметтік-экономикалық талдау қорытындылары бойынша әкімші осы Әдістеменің 5-тармағында көрсетілген көрсеткіштерді ескере отырып, есептелген төлем мөлшерін негіздейтін қорытындыны дайындайды.

8. Қорытындыны мемлекеттік жоспарлау және халықты жұмыспен қамту мәселелері жөніндегі жергілікті уәкілетті органдармен келісу бойынша әкімшінің басшысы бекітеді.

9. Республика бойынша орташа тарифтің шегінде және осы Әдістеменің 4-тармағына сәйкес есептелген халық үшін облыс бойынша орташа тарифтен аспайтын шектерде төлемақы мөлшерін белгілеуге жол беріледі.

Бұл ретте, тәулігіне 100 (жүз) литр көлемінде бір адамға суды тұтыну нормативтері асып кеткен жағдайда, төлемақы мөлшері Қазақстан Республикасы Ұлттық экономика министрінің 2019 жылғы 19 қарашадағы № 90 бұйрығымен бекітілген Тарифтерді қалыптастыру қағидаларында белгіленген нормалар бойынша есептеледі, оның ішінде:

1 айдан 3 м3 дейін тариф Тнас деңгейінде;

3 м3-тен 5 м3 - ке дейін-1,2\*Тнас деңгейінде;

5 м3-тен 10 м3-ке дейін-1,5\*Тнас деңгейінде;

10 м3 жоғары-2\*Тнас деңгейінде қолданылады.

10. Табиғи монополиялар субъектілері ұсынатын, реттеліп көрсетілетін сумен жабдықтау қызметтеріне тарифтер бойынша бастапқы деректер табиғи монополиялар салаларында басшылықты жүзеге асыратын аумақтық мемлекеттік органдар бұйрықтарының көшірмелерімен және (немесе) ұсынылатын реттеліп көрсетілетін қызметтерге тарифтерді төмендету туралы табиғи монополиялар субъектілерінің шешімдерімен расталады.

11. Төлемақы мөлшері «Табиғи монополиялар туралы» Қазақстан Республикасы Заңының 15-бабының 2-тармағына сәйкес белгіленген тарифтердің мерзіміне есептеледі.

12. Хабарлау және жария талқылау мақсатында Әкімші жергілікті атқарушы органның ресми интернет-ресурсында әлеуметтік-экономикалық талдауды, қорытындыны және алдын ала есептелген төлем мөлшерін орналастырады.

13. Әкімші Су кодексінің 27-бабының 2) тармақшасына сәйкес төлемақының есептелген мөлшерін облыстың жергілікті өкілді органына бекітуге ұсынады.

14. Облыстардың жергілікті өкілді органдары Су кодексінің 26-бабының   
2-тармағына сәйкес төлемақы мөлшерін бекітеді.